Societas Scepticorum

Societas Scepticorum (Anglice The Skeptics Society) est organizatio non lucrativa a sodalibus sustenta, ad adiuvandum  scepticismum scientificum et opponendam continuationem scientiae falsae, superstitionis, et opinionum irrationalium dicata. Societas a Michaele Shermer condita est pro grege sceptico in regione Angelopolis ut pro Scepticis Californiae Meridianae, defuncto grege, novum gregem substitueret. Skeptic sua magazina vere 1992 coepta, societas, successu exsultans, organizatio facta est cuius sodales per Civitates Foederatas et tunc per omnem orbem terrarum inveniuntur.

Historia
Societas Scepticorum condita est anno 1992, et anno 2008 ei fuerunt 55 000 sodales, inter quos insigniter Gulielmus Nye ("The Science Guy"), Iulia Sweeney alumna Saturday Night Live, Ricardus Dawkins biologus et scriptor, ac Neil deGrasse Tyson astronomus populo gratissimus.Making a living of bullshit detecting, VUE Weekly, 27 Augusti 2008; situs accessus 21 Augusti 2013. 

Societas Caltechianam Acroasium Seriem, ordinem recitationum in Californiensi Instituto Technologae institutam sustinet, oratores praebens qui sermones de variis rebus ad scientiam, psychologiam, sociologiam, religionem, atheismum, scepticismum pertinentibus conferunt. Inter oratores qui has acroases dederunt sunt Ricardus Dawkins, Dinesh D'Souza, Samuel Harris, Iulia Sweeney, Stephanus Pinker, Carola Tavris, et Philippus Zimbardo. Acroases postmeridiano tempore diei Solis dantur.Past Lectures, The Skeptics Society, www.skeptic.com; situs accessus 21 Augusti 2013. Societas Scepticorum etiam tabulas sonicas acroasium venumdat.Order Caltech Lectures, The Skeptics Society, www.skeptic.com. Situs accessus 21 Augusti 2013.

Societas praeterea Congressum Originum Octobri mense 2008 ordinavit, ubi
Nancey Murphy, Hugh Ross, Leonardus Susskind, Ioannes Carroll, Paulus Davies, Stuartus Kauffman, Christophorus Koch, Kennethus R. Miller, Donaldus Prothero, et Victor J. Stenger acroases habuerunt.., theage.com.au.

Sceptici Australiani
The Skeptic (magazina Britannica)

Notae

Nexus externi
Situs societatis, www.skeptic.com
Skeptic Magazine in situ societatis, www.skeptic.com 

Categoria:Constituta 1992
Categoria:Societates scientificae